coton de tuléar
Store norske leksikon,Teknologi og industri,Landbruk,Husdyr,Hund,Hunderaser
Coton de tuléar er en miniatyrhund fra Madagaskar. Rasenavnet har den fått etter sin hvite, bomullsaktige pels. Hunden kunne opprinnelig bare eies av adel og øvrighetspersoner, men den har etter hvert blitt en populær selskaps- og utstillingshund.
Beskrivelse Den har rektangulær kropp. Mankehøyde for hannhunder er 26–28 cm, og for tisper 23–25 cm. Den har kort og trekantet hode med hengende og tynne ører. Den har lett konveks overlinje og halen bæres svinget over ryggen. Halen er ca. 8 cm lang. Pelsen er bomullsaktig og lett kruset og er hvit med noen gule eller grå flekker, spesielt på ørene. Les mer i Store norske leksikon Hund Hunderase Liste over hunderaser hundens historie